अब मॉडरन युग में अंग्रेज़ी सभ्यता का प्रभाव इस नगर पर भी पड़ा है। आधुनिकता की दौड़ में कुछ स्त्रियों ने बाल कटवा लिये है, ब्यॉय कट फै़शन के कारण यह परांदा कहां लगायें। कुछ महिलायें बाल बढ़ाकर आगे दो शाखाओं में बाल वक्ष तक लहरा देती हैं, परांदा गुम हो गया है। सलवार के स्थान पर जीन और पैंट, कैपरी निक्कर, शॉर्ट पैंट, ट्र्राउज़र पहनने का फै़शन चल पड़ा है। इसी प्रकार कढ़़ाई वाले कुर्ते के स्थान पर शॉर्ट कमीज़ और लड़कों वाली कमीज़ पहनने का शौक बढ़ गया है। लड़के और लड़की की पहचान गुम हो गई है।